
Grozījumi Atkritumu apsaimniekošanas likumā
Izdarīt Atkritumu apsaimniekošanas likumā (Latvijas Vēstnesis, 2010, 183., 205. nr.; 2012, 59. nr.; 2013, 194., 232. nr.; 2014, 66. nr.; 2015, 97. nr.; 2016, 232., 254. nr.; 2017, 253. nr.; 2018, 255. nr.; 2019, 251. nr.; 2020, 24., 138. nr.; 2021, 239.A nr.; 2022, 75.A nr.) šādus grozījumus:
1. Izteikt 21. panta pirmo daļu šādā redakcijā:
"(1) To pašvaldību administratīvajās teritorijās, kuras atrodas attiecīgajā atkritumu apsaimniekošanas reģionā, radītos un apglabājamos sadzīves atkritumus apglabā tikai attiecīgā atkritumu apsaimniekošanas reģiona sadzīves atkritumu poligonā. Pašvaldība slēdz līgumu ar sadzīves atkritumu poligona apsaimniekotāju par tās administratīvajā teritorijā savākto sadzīves atkritumu apglabāšanu."
2. Pārejas noteikumos:
aizstāt 49. punktā skaitļus un vārdus "2022. gada 30. decembrim" ar skaitļiem un vārdiem "2023. gada 30. jūnijam";
 papildināt pārejas noteikumus ar  53. un 54. punktu šādā redakcijā:
"53. Grozījums par šā likuma 21. panta pirmās daļas izteikšanu jaunā redakcijā stājas spēkā 2024. gada 1. janvārī.

54. Līgums par pašvaldības administratīvajā teritorijā savākto sadzīves atkritumu apglabāšanu, ko pašvaldība līdz 2022. gada 31. jūlijam noslēgusi ar sadzīves atkritumu poligona apsaimniekotāju, kurā netiek turpināta atkritumu apglabāšana pēc likuma 21. panta pirmās daļas izteikšanas jaunā redakcijā, ir spēkā līdz attiecīgajā līgumā noteiktā termiņa beigām un nav pagarināms."
Likums stājas spēkā 2022. gada 1. augustā.

	Vides aizsardzības un reģionālās attīstības ministrs
	(paraksts*)
	A. T. Plešs


* Dokuments ir parakstīts ar drošu elektronisko parakstu

